title: "Wladimir Leenin"
text: "Leenin, Wladimir Leenin of Wladimir Iljitsch Leenin (\u00fc\u00fcb R\u00fcs: \u041b\u0435\u0301\u043d\u0438\u043d L\u00e9nin, \u0412\u043b\u0430\u0434\u0438\u0301\u043c\u0438\u0440 \u041b\u0435\u0301\u043d\u0438\u043d Vlad\u00edmir L\u00e9nin of \u0412\u043b\u0430\u0434\u0438\u0301\u043c\u0438\u0440 \u0418\u043b\u044c\u0438\u0301\u0447 \u041b\u0435\u0301\u043d\u0438\u043d Vlad\u00edmir Il'\u00ed\u010d L\u00e9nin; b\u00e4\u00e4ren Wladimir Iljitsch Uljanow, \u00fc\u00fcb R\u00fcs: \u0412\u043b\u0430\u0434\u0438\u0301\u043c\u0438\u0440 \u0418\u043b\u044c\u0438\u0301\u0447 \u0423\u043b\u044c\u044f\u0301\u043d\u043e\u0432 Vlad\u00edmir Il\u2019\u00ed\u010d Ul\u2019j\u00e1nov; * 10./ 22. April 1870 uun Simbirsk, Simbirsk Guwernement; \u2020 21. Janewoore 1924 uun Gorki bi Moskau), wiar en r\u00fcs komunistisk poliitiker an rewolutschoneer an uk marxistisk theoreetiker, f\u00f6\u00f6rmaan faan det Bolschewiki-Partei (l\u00e4\u00e4der det Komunistisk Partei faan R\u00fcslun) faan 1912 tu 1924, f\u00f6\u00f6rmaan faan't regiaring faan det R\u00fcs SFSR faan 1917 tu 1924, an faan't Sowjetunioon faan 1922 tu 1924, diarfaan hi a begr\u00fcnjiger wiar.\n\nWladimir Uljanow san aatj wiar Ilja Nikolajewitsch Uljanow (1831-1886), diar matemaatik- an f\u00fc\u00fcsikskuulm\u00e4\u00e4ster wiar. Sin mam wiar Maria Aleksandrowna Blank (1835-1916), diar faan tjiisk ufkemst wiar. Efter san bruler, Aleksander Uljanow (1866-1887), auer ein ploonet atentaat \u00fc\u00fcb de r\u00fcs keiser henrachtet wurden wiar, slood ham hi tu d\u00f6n marxistisk sosiaaldemokraaten uun an lewet f\u00f6r't onergr\u00fcnjwerk f\u00f6r en komunistisk rewolutschuun uun R\u00fcslun. Muarsis moost hi iin uun't eksiil \u00fctjwaanre, det miast tidj uun't Sweits. Hi lai 1903 en aanj frakschuun uun det sosiaaldemokraatisk werkerpartei faan R\u00fcslun, a bolschewiken, gr\u00fcnj, wat l\u00e4\u00e4der det kommunistisk partei faan R\u00fcslun wurd. \n\nEfter't monarchii in R\u00fcslun Marts 1917 uun en rewolutschuun st\u00f6rtet wurden wiar an det nei regiaring uun't bedialigung uun de Iarst W\u00e4\u00e4ltkrich feesthual wul, greeb a bolschwiken oner Leenin sin feering Oktuuber 1917 uun en naist rewolutschuun at meecht. At wiar do en b\u00fcrgerkrich. Uun 1922, henjin a aanj faan a krich, lai a bolschewiken at Unioon faan d\u00f6n Sosiaalistisk Sowjetrepubliiken gr\u00fcnj.\n\nLuke uk diar\n Hoodmaaner faan't Sowjetunioon: Wladimir Leenin (1917-1922), Joosef Staalin (1922-1953), Georgi Malenkow (1953), Nikita Chruschtschow (1953-1964), Leonid Breschnjew (1964-1982), Juri Andropow (1982-1984), Konstantin Tschernjenko (1984-1985), Michail Gorbatschow (1985-1991)\n Leo Trotski\n\nFutnuuten\n\nSowjetunioon\nPolitiker"